छावनी बोर्ड की साधारण सभा आज
छावनीबोर्ड की साधारण सभा सोमवार सुबह 11:30 बजे छावनी सभागार में स्टेशन कमांडर ब्रिगेडियर जी.एस. चीमा की अध्यक्षता में आयोजित की जाएगी। बोर्ड सचिव छावनी ईओ अशोक कुमार चौधरी के अनुसार बैठक की कार्यसूची में जुलाई से नवंबर तक के मासिक आय व्यय के लेखों का अनुमोदन, वित्त समिति का गठन, अनाधिकृत कब्जे के लिए डैमरेज चार्ज की दरें 25 रुपए प्रति वर्ग फीट प्रतिदिन के हिसाब से वसूलने का प्रस्ताव, चुंगी और बहती की दरें बढ़ाने या इसे हटाकर वाहन प्रवेश कर वसूलने, व्यवसाय और व्यापारिक कर में 10 प्रतिशत वृद्धि कर वसूली करने, फूलागंज पार्क को उपयोगी बनाकर विवाह के लिए 2000 रुपए प्रतिदिन, धार्मिक कार्य के लिए 1000 रुपए प्रतिदिन तथा सफाई व्यय 500 रुपए प्रतिदिन शुल्क वसूलने के प्रस्ताव रखे जाएंगे। बैठक में पाइप लाइन बदलने तथा रोड पर पेचिंग कार्यों की निविदाओं पर भी विचार विमर्श किया जाएगा। छावनी उपाध्यक्ष योगेश सोनी ने बताया कि पार्षदों द्वारा दिए गए सुझावों और नगर के विकास के प्रस्तावों को छावनी बोर्ड सचिव अशोक कुमार ने बैठक में अध्यक्ष की अनुमति से हाथोंहाथ कार्यसूची में शामिल कर लेने का आश्वासन दिया है।
बहिष्कारके कारण स्थगित हुई थी बैठक : सोनीने बताया कि गत गुरुवार को केंद्रीय जलसंसाधन मंत्री सांवरलाल जाट को कार्यकर्ताओं ने पटेल उद्यान को सेना द्वारा जबरदस्ती नियमविरुद्ध तरीके से प्रतिबंधित करने की शिकायत की थी कि सेना प्रशासन अनाधिकृत रूप से नागरिकों पर उद्यान में आने जाने पर समय की पाबंदी लगा रहा है जो नागरिक अधिकारों का हनन है। जलसंसाधन मंत्री जाट ने केंद्रीय रक्षा राज्यमंत्री से मामले में बात करने का आश्वासन दिया तथा स्थानीय बोर्ड बैठक में भी समस्या संबंधी प्रस्ताव रखने को कहा था। उक्त सभा गत 21 दिसंबर को होनी थी लेकिन बैठक के एजेंडे मेें विकास का कोई प्रस्ताव नहीं होने तथा एजेंडा बनाते समय पार्षदों से विचार विमर्श करने की मांग के कारण पार्षदों ने बैठक का बहिष्कार कर दिया था जिसके कारण उक्त बैठक स्थगित कर दी गई थी।
hin_Deva hin_Deva hin_Deva